**STYRETS ÅRSBERETNING**

**FOR**

**TRONDRUDMARKA VEGSAMVIRKE SA**

**(TRONDRUDMARKA VEGFORENING)**

**2020.**

Trondrudmarka Vegsamvirke SA sitt styre har siste året bestått av:

Tore Ness, Formann.

Helge Holm, Kasserer.

Ole Johnny Moen, Styremedlem.

Bård Asle Haraldseth, Varamedlem.

Det har vært avholdt ett (1) styremøter i 2020. Det har vært behandlet fem (5) saker og ellers kommunikasjon via e-post, telefoner og ved uformelle samtaler.

Saker som er styrebehandlet er følgende:

1. Regnskap for Trondrudmarka Vegforening 2019.
2. Forberedelse til Årsmøte 2020 i Trondrudmarka Vegsamvirke SA.
3. Utbedringer og vedlikehold av vegen.
4. Informasjon ol. om Trondrudvegen.
5. Årskort ol. fra andre Vel og sameier i området.

Byggeaktiviteten i Trondrudmarka har også i 2020 vært stor. Det er kommet inn 50 nye andeler. Det ble kr. 350.000,- andelstilskudd. Dette ble øket til kr. 7.000,- i 2020 og det er ført som egenkapitalinnskudd i balansen.

Vi benytter Sparebank 1 Regnskapshuset ValHall AS som regnskapsbyrå. Det er autorisert regnskapsfører Anne Mette B. Rue som fører vårt regnskap.

Samlet sommer- og vintervedlikehold viser et forbruk på kr. 187.121,- og er kr. 375.755,- mindre enn i 2019. Reduksjonen skyldes at det i 2020 er utført kun høyst nødvendig sommervedlikehold, og det har vært mindre strøing på vinter enn i 2019.

På grunn av unormal stor slitasje på vegen i forbindelse med hyttebyggingen, har styret besluttet å bruke 2020 og 2021 til å bygge opp kapital.

Når hyttebyggingen (og anleggstrafikken) i Trondrudmarka avtar vil vi starte en grundig oppgradering av veien. Vi budsjetterer med å starte opp dette arbeidet i 2022 og fortsette etappevis slik økonomien tillater. I budsjettet har vi lagt inn sommervedlikehold/oppgradering med kr 1 mill. både i 2022 og 2023.

Bompenger kr. 64.760,- og det er en økning på kr. 7.625,- ift. 2019. Av dette utgjør Vippsbetaling ved bomkassa i Trondrud kr. 45.511,- Det var 2.224 stk. Vippsbetalinger.

Viktige tall for 2020:

Inntekter kr. 326.396,- i 2020 mot kr. 302.085,- i 2019 (kr. 24.311,- mere).

Utgifter kr. 213.841,- i 2020 mot kr. 607.619,- i 2019 (kr. 393.778,- mindre).

Årsresultatet gir da et overskudd på kr. 112.710,- og det er overført samvirket sin egenkapital.

Egenkapitalen 31/12-20 er kr. 524.359,-

Sum gjeld og egenkapital er kr. 618.834,- mot kr. 133.159,- i 2019.

Vi har nå kr. 229.784,- i skattemessig framførbart underskudd.

Likviditeten i bank er pr. 31/12-20 på kr. 267.411,- mot kr. 37.346,- i 2019.

**Gol, den 18/5-2021**

**Ole Johnny Moen Tore Ness Helge Holm**

(sign) (sign) (sign)